
ΘΕΜΑ: «Εν μέρει τροποποίηση της αριθ. 127/2026 απόφασης Δημοτικής Επιτροπής περί σύστασης πάγιας προκαταβολής σε διευθυντές των σχολικών μονάδων του Δήμου Ανδραβίδας - Κυλλήνης για το έτος 2026, ως προς το Δημοτικό Σχολείο Ανδραβίδας»


Έχοντας υπόψη:
1. Τις διατάξεις της παρ. 3 του άρθρου 28 του ν. 5056/2023, σύμφωνα με τις οποίες με απόφαση της δημοτικής επιτροπής συνιστάται πάγια προκαταβολή, με υπόλογο διαχειριστή τον διευθυντή της σχολικής μονάδας.
2. Τις διατάξεις της παρ. 9 του άρθρου 487 Πάγια Προκαταβολή  του ν. 5314/2026 (ΦΕΚ 103/Α/29-6-2026) Κώδικας Τοπικής Αυτοδιοίκησης.
3. Τις διατάξεις της παρ. 2 του άρθρου 52 του ν. 5056/2023 και την κατ’ εξουσιοδότηση αυτών εκδοθείσα Απόφαση ΥΠ.ΕΣ. 45118/31.05.2024 (ΦΕΚ 3409/13.06.2024 τεύχος Β'), όπως τροποποιήθηκε και ισχύει, η οποία καθορίζει το ύψος της πάγιας προκαταβολής σε:
-Πεντακόσια (500,00) ευρώ για τις σχολικές μονάδες με έως και 11 αίθουσες διδασκαλίας.
-Χίλια (1.000,00) ευρώ για τις σχολικές μονάδες με 12 αίθουσες διδασκαλίας και άνω.
4. Την αριθ. 127/2026 απόφαση της Δημοτικής Επιτροπής (ΑΔΑ: ΨΔΦΕΩΨΓ-ΝΜΔ) με θέμα «Σύσταση πάγιας προκαταβολής σε διευθυντές των σχολικών μονάδων», με την οποία είχε οριστεί το ύψος και οι υπόλογοι της πάγιας προκαταβολής των σχολείων του Δήμου για το έτος 2026.
5. Την αριθ. 96/2026 απόφαση του Δημοτικού Συμβουλίου (ΑΔΑ: ΡΡΥΤΩΨΓ-Ε93) με θέμα «Αναμόρφωση ισχύοντος προϋπολογισμού του Δήμου οικονομικού έτους 2026», με την οποία εγκρίθηκε η ενίσχυση των σχετικών πιστώσεων εξόδων για την κάλυψη της πάγιας προκαταβολής του Δημοτικού Σχολείου Ανδραβίδας.
6. Το γεγονός ότι στο Δημοτικό Σχολείο Ανδραβίδας οι αίθουσες διδασκαλίας είναι άνω των 12, με αποτέλεσμα να δικαιούται πάγια προκαταβολή ύψους χιλίων ευρώ (1.000,00 €) αντί των πεντακοσίων ευρώ (500,00 €) που είχαν αρχικά προβλεφθεί με την αριθ. 127/2026 απόφαση της Δημοτικής Επιτροπής.
7. Την ανάγκη τροποποίησης και εναρμόνισης των εγγεγραμμένων πιστώσεων στον ΑΛΕ 070.2410114001 «Μικροεπισκευές εξοπλισμού, προμήθεια μικροϋλικών υγειονομικού & φαρμακευτικού υλικού κλπ (μέσω πάγιας)» για την κάλυψη των αναλογουσών λειτουργικών αναγκών της σχολικής μονάδας.
   Κατόπιν των ανωτέρω 
                                                                    ΕΙΣΗΓΟΥΜΑΣΤΕ

Την εν μέρει τροποποίηση της αριθ. 127/2026 απόφασης της Δημοτικής Επιτροπής:
Α) Ως προς το σκέλος Ι και ειδικότερα ως προς το συνολικό  ποσό σύστασης της πάγιας προκαταβολής  στο Δημοτικό Σχολείο Ανδραβίδας, δεδομένου ότι οι αίθουσες διδασκαλίας είναι άνω των 12, με αποτέλεσμα να δικαιούται πάγια προκαταβολή ύψους χιλίων ευρώ (1.000,00 €) αντί των πεντακοσίων ευρώ (500,00 €) που είχαν αρχικά προβλεφθεί. Συγκεκριμένα, η παγία προκαταβολή  του Δημοτικού  Σχολείου Ανδραβίδας, σε βάρος του σχετικού ΑΛΕ, διαμορφώνεται ως εξής:

		
	ΑΛΕ
	
ΤΙΤΛΟΣ
	ΥΠΟΛΟΓΟΣ ΔΙΑΧΕΙΡΙΣΤΗΣ ΠΑΓΙΑΣ
ΠΡΟΚΑΤΑΒΟΛΣ
	ΠΟΣΟ ΠΑΓΙΑΣ ΠΡΟΚΑΤΑΒΟΛΗ Σ

	
070.4920202002
	Πάγια προκαταβολή Δημοτικού Σχολείου Ανδραβίδας
	ΠΑΝΑΓΙΩΤΟΠΟΥΛΟΣ ΘΕΟΔΩΡΟΣ ΤΟΥ ΠΑΝ.
	
1.000,00 €


Β) Ως προς το σκέλος ΙΙΙ και συγκεκριμένα ως προς τον ΑΛΕ 070.2410114001 Μικροεπισκευές εξοπλισμού -προμήθεια μικροϋλικών -υγειονομικού& φαρμακευτικού υλικού Σχολικών μονάδων (μέσω παγίας) ο οποίος αυξάνεται κατά πεντακόσια ευρώ ( 500,00€) για την κάλυψη λειτουργικών δαπανών του Δημοτικού Σχολείου Ανδραβίδας και διαμορφώνεται  ως εξής:

	ΚΩΔΙΚΟΣ ΕΞΟΔΩΝ
	ΕΙΔΟΣ ΔΑΠΑΝΗΣ
	ΕΓΓΕΓΡΑΜΜΕΝΗ
ΠΙΣΤΩΣΗ  ΓΙΑ	ΤΟ ΣΥΝΟΛΟ ΤΩΝ ΣΧΟΛΙΚΩΝ ΜΟΝΑΔΩΝ ΜΕΣΩ ΠΑΓΙΑΣ

	070.2410114001
	Μικροεπισκευές εξοπλισμού -προμήθεια μικροϋλικών -υγειονομικού& φαρμακευτικού υλικού Σχολικών μονάδων (μέσω παγίας)
	                         14.840,00€



 Κατά τα λοιπά, η αριθ. 127/2026 απόφαση της Δημοτικής Επιτροπής παραμένει σε ισχύ ως έχει.
 Παρακαλούμε τη Δημοτική Επιτροπή για τη λήψη της σχετικής απόφασης.

                                                                                  
                                                                             
                                                                                                Η Αν/τρια Προϊστ/νη Τμήματος Κοινωνικής 
                                                                                                                Προστασίας και Παιδείας    
                                                                                                                                    

                                                                                                             ΚΟΥΤΟΥΚΟΥ ΛΕΜΟΝΙΑ
                                                                                                             ΠΕ Διοκ/κού-Οικ/κού                                                                                                                 


